Gandia única "Ciutat Arbòria del Món" valenciana
10 març 2021

## Gandia única "Ciutat Arbòria del Món" valenciana10 març 2021Última actualització: 14 juliol 2025

![](../gestion/img/f004094cd6d06cdd12b4179fc52572d979a4c40da9d62d3b3ab4d9eafccb56c4.jpg)  
  

La **regidora delegada de Gestió responsable del territori, Alícia Izquierdo**, ha valorat aquest matí que la ciutat de Gandia haja sigut reconeguda per l’Organització de les Nacions Unides per a la Alimentació i la Agricultura (FAO) i la Fundació _Arbor Day_ com “Ciutat Arbòria del Món”, un premi internacional que s’atorga a les ciutats que presenten programes sostenibles i respectuosos amb el medi ambient.

Izquierdo ha mostrat la seua satisfacció i ha destacat la gestió verda que realitza l’Ajuntament i les bones pràctiques que caracteritzen la ciutadania de Gandia: “_Ens van demanar tota una sèrie de documents i informes per veure si complim els estàndards de l’organització, com per exemple comptar amb una gestió i cens específics de l’arbrat de la ciutat, entre d’altres. Nosaltres tenim un catàleg protegit d’espècies i dediquem prou recursos específics per als arbres, per a l’educació i conscienciació de l’arbrat, el Pla d’Ombres o l’Anella Verda. Vam presentar tots els programes en els quals estàvem treballant_”.

A més, la regidora de Medi Ambient ha emfatitzat la importància d’aquesta distinció, perquè “_Gandia ha sigut elegida com única ciutat valenciana de les 10 espanyoles d’entre un total de 120 que participaven arreu del món_”, un pas molt important que “_ens permetrà formar part d’esta mena de xarxa internacional de ciutats on rebrem informació i on se’ns convidarà a participar amb altres viles del món en projectes vinculats amb la presència d’arbredes urbanes_”.

Per a conèixer més sobre aquest programa es pot visitar la pàgina web [https://treecitiesoftheworld.org/](https://treecitiesoftheworld.org/).

[Twittear](https://twitter.com/share)